Λάρνακα, 02/10/2025

**Η Lidl Κύπρου επενδύει στην ευεξία των ανθρώπων με το 6ο Lidl Wellness Camp**

**Μία στρατηγική πρωτοβουλία που ενισχύει τον σκοπό της Lidl Κύπρου: να προσφέρει στους ανθρώπους τα εφόδια για μια καλύτερη, πιο ισορροπημένη και βιώσιμη ζωή.**

Υπό την αιγίδα του **Υπουργείου Γεωργίας, Αγροτικής Ανάπτυξης και Περιβάλλοντος**, της **Κυπριακής Εθνικής Επιτροπής UNESCO**, του **Συνδέσμου Διαιτολόγων & Διατροφολόγων Κύπρου**, του **Συνδέσμου Ψυχολόγων Κύπρου** και του **Δήμου Αγίας Νάπας**, η Lidl Κύπρου ανακοινώνει την έναρξη του διαγωνισμού συμμετοχής για το **6ο Lidl Wellness Camp**.

Με σταθερή δέσμευση στην προώθηση της ευεξίας και της βιωσιμότητας, η Lidl Κύπρου συνεχίζει να επενδύει σε δράσεις που ενσωματώνουν τον πυρήνα του εταιρικού της σκοπού: **να κάνει τη σωστή διατροφή, τη σωματική και ψυχική υγεία, και τη βιώσιμη καθημερινότητα προσβάσιμη σε όλους**.

Στις **8 και 9 Νοεμβρίου 2025**, στο **Atlantica Aeneas Resort στην Αγία Νάπα**, 30 τυχεροί συμμετέχοντες θα έχουν την ευκαιρία να ζήσουν ένα διήμερο γεμάτο έμπνευση, γνώση και πρακτικές εμπειρίες ευεξίας, στο πλαίσιο των εορτασμών της **Παγκόσμιας Ημέρας Φαγητού**.

Το πρόγραμμα του φετινού διημέρου του **Lidl Wellness Camp** έχει διαμορφωθεί γύρω από τις **πραγματικές ανάγκες της σύγχρονης ζωής** και περιλαμβάνει σύντομες διαλέξεις, παρουσιάσεις και βιωματικές δραστηριότητες από διακεκριμένους/ες ειδικούς, εστιάζοντας σε πρακτικές που μετατρέπουν τη γνώση σε απτό όφελος για την καθημερινότητα. Παράλληλα, έχει προβλεφθεί **ειδικά σχεδιασμένο πρόγραμμα για παιδιά**, με δημιουργικές και εκπαιδευτικές δραστηριότητες που προάγουν την ευεξία, τη σωστή διατροφή και τη βιωσιμότητα με τρόπο προσαρμοσμένο στην ηλικία τους.

Η συμμετοχή στον διαγωνισμό είναι **δωρεάν** και προσφέρει **πλήρες πακέτο φιλοξενίας** για τους νικητές και έως **τρεις συνοδούς** τους, περιλαμβάνοντας διαμονή, γεύματα και πλήρη πρόσβαση στο πρόγραμμα δραστηριοτήτων. Οι ενδιαφερόμενοι μπορούν να υποβάλουν συμμετοχή μέσω της ηλεκτρονικής φόρμας στη σελίδα της **Lidl Food Academy**, από τις **2 έως τις 20 Οκτωβρίου 2025**.

Με το **Lidl Wellness Camp**, η Lidl Κύπρου **επαναπροσδιορίζει την έννοια της εταιρικής υπευθυνότητας**, ενισχύοντας την κοινωνική της αποστολή: **να προσφέρει στους ανθρώπους τα εργαλεία για μια καλύτερη ζωή, με υγεία, ισορροπία και βιωσιμότητα**.

Για περισσότερες λεπτομέρειες, πληροφορίες, δηλώσεις συμμετοχής και ενημερώσεις σχετικά με το **6ο Lidl Wellness Camp**, το κοινό μπορεί να επισκεφτεί τη σελίδα εδώ <https://shorturl.at/iY3eA>.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)